gl gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl gl gl en gl gl gl gl gl gl gl gl gl gl gl gl gl gl gl gl lt gl gl gl gl pt gl gl gl gl gl pt gl gl gl gl gl fr en gl ceb en gl ca gl gl gl gl gl en pt ca gl gl
A veciñanza denuncia a convivencia conflitiva cunha parella de veciños na aldea de Ordelles - G24
O conflito enfronta unha parella con todos os demais veciños de Ordelles, no concello ourersán do Pereiro de Aguiar
Din que estas dúas persoas, un home e unha muller, alteraron a paz do lugar co seu comportamento agresivo e mesmo violento
Veciños de Ordelles denuncia as ameazas e o comportamenteo agresivo dunha parella de veciños
Na tranquila aldea de Ordelles, no concello ourensán do Pereiro de Aguiar, o comportamento agresivo e violento dunha parella remata coa paciencia do resto de residentes.
A veciñanza conta que cando o home e a muller chegaron a esta aldea, hai xa unha década, que os acolleron e lles axudaron en todo o que precisaron para que se integrasen. Estaban contentos, din, coa chegada dunha parella nova á aldea.
Todo foi ben ata que hai catro anos comezaron os conflitos, e desde aquela aseguran que a convivencia foi empeorando ata volverse insoportable.
Fartos de recibir insultos e ameazas, así se sente a maioría da veciñanza de Ordelles, no Pereiro de Aguiar. Aseguran que unha parella de veciños lles está a facer a vida imposible.
"Estamos un pouco cansos porque non se pode vivir así. Non podes dar un paseo por diante da súa rúa, porque a min pasoume que fun ver unha veciña, abordáronme os dous chamáronme de todo menos guapa e cuspíronme", conta María Josefa Silva, veciña de Ordelles.
"Ela cada vez que me vía insultábame: 'calva', 'lesbiana', 'borracha'. Despois tiven que denunciala porque eu estaba de costas e deulle unha patada á miña cadeliña pequena".
"Eu tiña problemas con el porque aparcaba os coches diante da miña porta. Todos os días con todos, se non é comigo é con aquel, e se non é con aquel é con calquera".
Aseguran que os intimidan tamén cos coches e que tiveron varios intentos de atropelos. A xente máis maior di que xa ten medo de saír a rúa.
"Nós o que queremos é paz, que nos deixen vivir tranquilos. Eles din que os queremos botar, é mentira. O que eles queren é facernos a vida imposible".
"A convivencia é fatal con eles, o único que pedimos é vivir en tranquilidade. Se non queren ter relación con nós, que non a teñan, pero que nos deixen vivir tranquilos".
Intentamos falar coa parella denunciada para escoitar a súa versión, pero non quixeron atendernos. Desde o Concello aseguran que mediaron en numerosas ocasións, pero lonxe de arranxarse, o conflito agora está totalamente xudicializado, con máis dunha vintena de denuncias.
O Pereiro de Aguiar
Máis de trinta fogares de Vilagarcía teñen cortada a fibra óptica desde hai mes e medio
Veciños de Faxilde, indignados polos continuos cortes de auga
Os veciños de Coaxe denuncian o almacén pirotécnico no concello de Catoira
Unha nova parada de bus ocasiona problemas a unha familia de Portosín
Contido con Xeográficas O Pereiro de Aguiar .
O encoro de Cachamuíña tínguese de verde por un afloramento de cianobacterias
Alma, unha cadela adestrada para detectar hipoglicemias
Condenas a 20 e 21 anos de cadea para os acusados de asasinar un interno de Pereiro de Aguiar
Un sorteo especial do Euromillóns deixa no Pereiro de Aguiar un millón de euros
Síguenos en redes sociais
Aviso legal e Política de Privacidade